Suzaku

Suzaku (en xaponés, Fénix Bermellón do surすざく（朱雀、Suzaku）　命名の理由, JAXA), denominado ASTRO-EII ou ASTRO-E2 antes do lanzamento, foi un observatorio espacial xaponés de raios X pertencente á JAXA. Foi lanzado o 10 de xullo de 2005 mediante un foguete M-V desde o Centro Espacial de Uchinoura (antes coñecido como Centro Espacial de Kagoshima).

 Características 
Suzaku foi a substitución de ASTRO-E, perdido nun lanzamento errado o 10 de febreiro de 2000 por problemas co foguete lanzador, un M-V.

É o quinto satélite de astronomía de raios X do Xapón e o rango de enerxías que pode observar vai de 0,3 keV a 700 keV. O seu obxectivo é a obtención de medicións precisas de procesos de alta enerxía en estrelas, remanentes de supernova, galaxias e grupos de galaxias e do contorno das estrelas de neutróns e buratos negros.

Leva a bordo catro experimentos:

 XIS (X-ray Imaging Spectrometer, espectrómetro de imaxes en raios X)
 XRS (X-ray Spectrometer, espectrómetro de raios X)
 HXD (Hard X-ray Detector, detector de raios X duros)
 XRT (X-Ray Telescope, telescopio de raios X)

O 29 de xullo de 2005 o satélite sufriu un problema no seu sistema de refrixeración que levou á perda de toda a reserva do helio líquido de a bordo o 8 de agosto dese mesmo ano. A perda do refrixerante inutilizou o instrumento XRS, pero non afectou ó resto.

 Notas 

Categoría:Satélites artificiais do Xapón
Categoría:Observatorios espaciais